కృష్ణ వన్యప్రాణి సంరక్షణ కేంద్రం

కృష్ణ వన్యప్రాణి సంరక్షణ కేంద్రం ఆంధ్రప్రదేశ్ లోని మచిలీపట్నం సమీపాన ఉన్న ఒక వన్యప్రాణుల అభయారణ్యం. ఇది మడ అడవులకు ప్రసిద్ధి. ఈ అడవులు దక్షిణ భారతదేశంలోవేగంగా అంతరించిపోతుండటంతో వీటిని అభివృద్ధి చేయడానికి చర్యలు తీసుకుంటున్నారు.

భౌగోళికం 
ఇది 15° 2' N నుంచి 15° 55' N ఉత్తర అక్షాంశాల మధ్యన, 80° 42'- 81° 01'  తూర్పు రేఖాంశాల మధ్యన కృష్ణా జిల్లాలో వ్యాపించి ఉన్నది. సొర్లగుండ, నాచుగుంట, ఎలిచెట్లదిబ్బ, కొత్తపాళెం, మోలగుంట, అడవులడివి, లంకివానిదిబ్బ అటవీ కేంద్రాలు దీని పరిధిలోకి వస్తాయి.

జంతు, వృక్ష జాతులు 
కృష్ణా నది ఈ కేంద్రం లోని మడ అడవుల గుండా ప్రయాణిస్తుంది. ఈ అడవుల్లో అరుదుగా కనిపించే చేపలు పట్టే అడవి పిల్లులు (ఫిషింగ్ క్యాట్స్) అధిక సంఖ్యలో ఉన్నాయి. తుమ్మ, మర్రి, రావి, మామిడి మొదలైన చెట్లు ఎక్కువగా కనిపిస్తాయి. గార్డెన్ లిజార్డ్, వాల్ లిజార్డ్, తాబేళ్ళు, అనేక రకాలైన పాములు కనిపిస్తాయి.

మూలాలు 

కృష్ణా జిల్లా పర్యాటక ప్రదేశాలు